PATVIRTINTA

 Panevėžio lopšelio-darželio „Kregždutė“

 direktoriaus 2019 m. rugsėjo 5 d.

 įsakymu Nr. 1-

**2019–2020 M. M. PRIEŠMOKYKLINIO UGDYMO PLANAS**

**I SKYRIUS**

**BENDROSIOS NUOSTATOS**

1. Priešmokyklinio ugdymo programos ugdymo planas (PUPUP) parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymo Nr. V-1106 su vėlesniais pakeitimais ir Lietuvos Respublikos švietimo įstatymo Nr. I-1489 8,9 ir 47 straipsnių pakeitimo įstatymu 2017 m. gruodžio 19 d. Nr. XIII-923.
2. Priešmokyklinį ugdymą vykdo lopšelis-darželis „Kregždutė“ (toliau – Mokykla) pagal vienerių metų Priešmokyklinio ugdymo bendrąją programą patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 (toliau – Programa).
3. Mokslo metai prasideda rugsėjo 1 d., baigiasi rugpjūčio 31 d., o ugdymo procesas vyksta nuo rugsėjo 1 d. iki gegužės 31 d.

**II SKYRIUS**

**BENDRIEJI PRIEŠMOKYKLINIO UGDYMO REIKALAVIMAI**

 1. Priešmokyklinis ugdymas:

1.1. pradedamas teikti vaikui, kai tais kalendoriniais metais jam sueina 6 metai;

1.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai;

1.3. tėvai (klientai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis.

1.4. Programos minimali trukmė – 640 valandų per metus, veikia 54 val. per savaitę. Jungtinės priešmokyklinio ugdymo grupės – XIII organizavimo modelis.

2. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).

3. Grupės darbo / veiklos ypatumų visuma – ugdymo vieta, trukmė, teikiamos paslaugos vaikui (švietimo pagalba ir kita), ugdomoji kalba, mokytojų (priešmokyklinio ugdymo mokytojų, ikimokyklinio ugdymo meninio ugdymo mokytojo, ir kitų specialistų (logopedo), dirbančių Grupėje, skaičius – yra vadinama priešmokyklinio ugdymo organizavimo modeliu (toliau – Modelis).

4. Panevėžio lopšelis-darželis „Kregždutė“, Panevėžio miesto savivaldybės administracijos Švietimo ir jaunimo reikalų skyrius, Panevėžio lopšelio-darželio „Kregždutė“ mokytojų susirinkimas pagal Švietimo įstatymo ir Lietuvos Respublikos vietos savivaldos įstatymo jiems suteiktus įgaliojimus:

4.1. kasmet įvertina priešmokyklinio ugdymo poreikį, turimus išteklius ir prireikus tikslina ir tvirtina Grupių Mokykloje skaičių ir Modelius;

4.2. nustato vaikų, ugdomų pagal Programą, priėmimo į Mokyklą tvarką;

4.3. informuoja ir konsultuoja asmenis apie priešmokyklinį ugdymą teikiančias Mokyklas ir jose įgyvendinamus Modelius.

5. Mokykla, atsižvelgdama į tėvų (klientų) poreikius ir galimybes, su tėvais (klientais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos neprieštaraujančios kitiems teisės aktams.

6. Vaikų tėvai (klientai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą) ir kitų mokymo sutartyje nurodytų pareigų vykdymą.

7. Vaiko lankomumas yra žymimas elektroniniame dienyne.

8. Programą įgyvendina priešmokyklinio ugdymo mokytojai, meninio ugdymo mokytojas, logopedas.

9. Jungtinėje priešmokyklinio amžiaus grupėje dirba du priešmokyklinio ugdymo mokytojai, nes patvirtintas 54 valandų per savaitę Modelis.

10. Vaikui, kuriam nustatyti specialieji ugdymosi poreikiai, Programą pritaiko Grupėje dirbantys priešmokyklinio ugdymo mokytojai kartu su pagalbos mokiniui specialistais ir tėvais (klientais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

11. Grupėje vaikų skaičius negali viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“ (su vėlesniais pakeitimais), nurodyto vaikų skaičiaus.

12. Grupė gali būti jungiama su ikimokyklinio ugdymo grupe (toliau – Jungtinė grupė). Jungtinėje grupėje vykdomos priešmokyklinio ir ikimokyklinio ugdymo programos.

13. Jungtinė grupė, kurioje vaikų, ugdomų pagal priešmokyklinio ugdymo programą, yra daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas (-ai).

14. Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos pagal bendrojo ugdymo mokykloms nustatytą mokinių atostogų laiką ir tėvų (klientų) poreikius.

15. Numatomos papildomos 8 dienų atostogos vaikams mokyklos tarybai pritarus, direktoriui patvirtinus.

**III SKYRIUS**

**PRIEŠMOKYKLINIO UGDYMO TIKSLAS IR UŽDAVINIAI**

Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

Priešmokyklinio ugdymo tikslui pasiekti būtina įgyvendinti šiuos uždavinius:

1. Įgyvendinti ugdymo turinį, atitinkantį 5 - 7 metų vaikų raidos bendruosius ir individualiuosius ypatumus, padedantį kiekvienam vaikui darniai augti ir ugdytis visas Programoje įvardintas kompetencijas;
2. Organizuoti ugdymą derinant organizuotą, kryptingą ugdomąją priešmokyklinio ugdymo mokytojo ir spontanišką vaiko veiklą;
3. Pripažinti kasdienį vaiko gyvenimą grupėje (atvykimas ir išvykimas, maitinimasis, miegas, tvarkymasis ir kt.) kaip neatsiejamą ugdymo turinio dalį.
4. Taikyti į vaiką orientuoto ugdymo, priešmokyklinio ugdymo mokytojo ir vaiko sąveika grįstus metodus;
5. Sukurti vaiko ugdymui ir ugdymuisi tinkamą psichologinę ir fizinę aplinką;
6. Taikyti pasiekimų ir pažangos vertinimo būdus ir formas, kurie padėtų vaikui sėkmingai ugdytis ir tobulėti.
7. Užtikrinti pozityvų, pasitikėjimu ir pagarba grįstą, tikslingą vaikų, priešmokyklinio ugdymo mokytojo, tėvų (klientų), kiekvieno ir visų mokyklos ar kito švietimo teikėjo darbuotojų, kitų Programą įgyvendinančių asmenų bendradarbiavimą.

**IV SKYRIUS**

**MODELIAI**

1. Priešmokyklinio ugdymo programos modeliai pasirinkti vadovaujantis Panevėžio miesto savivaldybės tarybos 2013 m. birželio 27 d. sprendimu Nr. 1-209 patvirtintais Ikimokyklinio ir priešmokyklinio ugdymo organizavimo modelių aprašu, modeliai patvirtinti Panevėžio miesto savivaldybės administracijos direktoriaus 2019 m. rugsėjo 04 d. įsakymu Nr. A- 610:

• VII modelio priešmokyklinio ugdymo grupė „Žirniukai“. Veiklos trukmė 10,8 val. per dieną. Vaikų skaičius, ugdomų pagal priešmokyklinio ugdymo programą – 20. Grupės darbo laikas 7.12 – 18.00 val.

• XIII modelio jungtinė ikimokyklinio ugdymo grupė „Kačiukai“. Veiklos trukmė 10,8 val. per dieną. Vaikų skaičius, ugdomų pagal priešmokyklinio ugdymo programą – 9 vaikai, ugdomų pagal ikimokyklinio ugdymo programą – 10 vaikų. Grupės darbo laikas 7.12 – 18.00 val.

**V SKYRIUS**

**PRIEŠMOKYKLINIO UGDYMO PEDAGOGAI IR KITI MOKYTOJAI, JŲ KVALIFIKACIJA**

Priešmokyklinio ugdymo programą vykdo mokytojai:

|  |  |
| --- | --- |
| Priešmokyklinio ugdymo jungtinė grupė „Žirniukai“ | Ikimokyklinio ugdymo jungtinė grupė „Kačiukai“ |
| Laima Stasiukaitienė, priešmokyklinio ugdymo mokytoja metodininkė | Nijolė Markevičienė, ikimokyklinio ugdymo vyresnioji mokytoja |
| Jolanta Vaitkevičienė, priešmokyklinio ugdymo mokytoja metodininkė | Jolanta Vaitkevičienė, ikimokyklinio ugdymo mokytoja metodininkė |
| Vaiva Kubilienė, meninio ugdymo mokytoja |
| Loreta Šleikuvienė, vyresnioji logopedė |
| Kristina Šulskytė, spec. pedagogas metodininkas |

**VI SKYRIUS**

**PRIEŠMOKYKLINIO UGDYMO ORGANIZAVIMAS**

1. Mokykla:

1.1. informuoja tėvus (klientus) apie priešmokyklinio ugdymo organizavimą Mokykloje;

1.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis / mokytis, – automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas;

1.3. Mokinių abėcėliniame žurnale mokinių pavardes ir vardus surašo abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią Mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinio grupę / klasę, kurioje jis ugdosi / mokosi, ir įrašius duomenis apie tais mokslo metais išvykusius ir atvykusius mokinius;

1.4. nustato ugdomosios veiklos planavimo (1 priedas), pasiekimų vertinimo (2 priedas) formas ir jų parengimo terminus.

2. Priešmokyklinio ugdymo mokytojai, dirbantys Grupėje ar Jungtinėje grupėje:

2.1. organizuoja ugdomąją veiklą pagal Programą, atsižvelgdami į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

2.2. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;

2.3. vertina vaikų pažangą ir pasiekimus vadovaudamasis Programa;

2.4. per 4 savaites nuo Programos pradžios atlieka vaikų pirminį pasiekimų vertinimą ir aptaria jį su tėvais (klientais);

2.5. pagal Mokyklos nustatytą formą vaikų pasiekimus fiksuoja vaiko pasiekimų apraše;

2.6. įgyvendinęs Programą, atlieka vaikų galutinį pasiekimų vertinimą, aptaria jį su tėvais (klientais);

2.7. vaiko, turinčio specialiųjų ugdymosi poreikių, pasiekimus vertina kartu su Mokyklos vaiko gerovės komisija, aptaria su tėvais (klientais);

2.8. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus;

2.9. atlieka kitus darbus, nurodytus jo pareigybės aprašyme.

**VII SKYRIUS**

**RENGINIAI**

|  |  |
| --- | --- |
| **Šventės, pramogos** | **Data** |
| • Šventė mokslo ir žinių dienai paminėti „Vasarėlės takeliu rudenėlį pasitinkam“• Tolerancijos diena• Sausio 13 – osios rytmetis• Rytmetis Vasario 16 –ąjai paminėti „Švęskime laisvę kartu!“• Žemės diena• „Visada darom!“• Priešmokyklinukų išleistuvių vakaras | Rugsėjo mėn.Lapkričio mėn.Sausio mėn.Vasario mėn.Kovo mėn.Balandžio mėn.Gegužės mėn. |

|  |  |
| --- | --- |
| **Parodos** | **Data** |
| • „Grybų grybai“• „Rudenėlio skrybėlaitė“• „Pasakų knygelės“• „Raidelės“ | Rugsėjo mėn.Spalio mėn.Kovo mėn.Balandžio mėn. |

|  |  |
| --- | --- |
| **Ekskursijos** | **Data** |
| • Panevėžio gamtos mokykla• Biblioteka „Židinys“• UAB „Amber pasta“• UAB „Panevėžio regiono atliekų tvarkymo centras“• Panevėžio kraštotyros muziejus• Panevėžio apskrities priešgaisrinėgelbėjimo valdyba | Spalio mėn.Spalio mėn.Kovo mėn.Kovo mėn.Balandžio mėn.Balandžio mėn. |

**VIII SKYRIUS**

**MOKINIŲ ATOSTOGOS**

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2019-10-28 | 2019-10-31 |
| Žiemos (Kalėdų) | 2019-12-23 | 2020-01-03 |
| Žiemos | 2020-02-17 | 2020-02-21 |
| Pavasario (Velykų) | 2020-04-14 | 2020-04-17 |

**IX SKYRIUS**

**BAIGIAMOSIOS NUOSTATOS**

  Programa finansuojama iš valstybės biudžeto, vadovaujantis Mokinio krepšelio lėšų apskaičiavimo, paskirstymo ir panaudojimo tvarkos aprašu.

\_\_\_\_\_\_\_\_\_\_\_\_\_\_\_\_\_

SUDERINTA

Panevėžio lopšelio-darželio „Kregždutė“ tarybos pirmininkė

Lilijana Sikorskienė

2019-09-03